Diari Oficial de la Generalitat Valenciana


Sumari del DOGV 2809, del 14-08-1996 (1996/839023)

DECRET 151/1996, de 30 de juliol, el Govern Valencià, pel qual s'estableixen les quanties dels preus públics que ha de percebre la Conselleria de Cultura, Educació i Ciència per la prestació de serveis als centres d'ensenyament infantil.
---------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1996/07/30/151/dof/vci/html**

### Dades del document

Número de DOGV
:   2809

Data del DOGV
:   14-08-1996

Secció del DOGV
:   ALTRES DISPOSICIONS

Número del document
:   1996/839023


Data del document
:   30-07-1996

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

DECRET 151/1996, de 30 de juliol, el Govern Valencià, pel qual s'estableixen les quanties dels preus públics que ha de percebre la Conselleria de Cultura, Educació i Ciència per la prestació de serveis als centres d'ensenyament infantil.   
El Decret 73/1991, de 13 de maig, del Consell de la Generalitat Valenciana, en va establir el règim de regulació dels preus públics i el procediment de fixació i aprovació de les quanties.  
Per altra banda, els decrets 227/1991, de 9 de desembre i 159/1992, de 28 de setembre, del Consell de la Generalitat Valenciana van determinar la llista de béns, serveis i activitats susceptibles de ser retribuïts mitjançant preus públics per la Conselleria de Cultura, Educació i Ciència, entre d'altres, i es troben entre aquests els corresponents a la prestació de serveis en guarderies infantils.  
El Decret 100/1995, de 16 de juliol, del Govern Valencià establia les quanties dels preus públics que s'han de percebre per la prestació de serveis en centres d'ensenyament infantil per al curs 1995/96, i és procedent l'actualització de les quanties aplicables al curs 1996/97.  
D'acord amb el que s'ha exposat, tenint en compte que de l'informe economicofinancer es desprén que els preus proposats no cobreixen el cost dels serveis, i segons l'informe favorable emés per la Conselleria d'Economia i Hisenda com a conseqüència del caràcter social dels serveis prestats per aquests centres, és procedent l'aprovació dels imports d'aquests preus públics.  
Per tot això, d'acord amb el que disposa l'article 3.2.a del Decret 73/1991, de 13 de maig, del Consell de la Generalitat Valenciana, a proposta de la consellera de Cultura, Educació i Ciència, amb la deliberació prèvia del Govern Valencià, en la reunió del dia 30 de juliol de 1996,  
DECRETE  
Article 1  
Per al curs 1996/97 s'aproven les quanties dels preus públics que ha de percebre la Conselleria de Cultura, Educació i Ciència que s'inclouen en els annexos I i II d'aquest decret.  
Article 2  
Seran objecte del descompte per la quota de menjador:  
a) Els dies corresponents a períodes de vacances (Nadal i Pasqua).  
b) Quan per motiu de malaltia, amb l'advertiment familiar previ, el xiquet/ta no assistisca a l'escola més de 15 dies hàbils consecutius.  
c) Durant el mes de setembre, els dies que l'alumne no acudisca al centre per indicació de la direcció, amb motiu de l'entrada progressiva de l'alumnat.  
Article 3  
Una vegada establida la quota que s'ha de cobrar a cada alumne en concepte d'ensenyament i menjador, aquesta es considerarà no revisable al llarg del curs escolar encara que variaren les condicions per les quals aquesta quota fou fixada.  
DISPOSICIó FINAL  
S'autoritza la consellera de Cultura, Educació i Ciència per a dictar les disposicions que calguen per a la interpretació, el desplegament i l'aplicació d'aquest decret, que entrarà en vigor l'endemà de la publicació en el Diari Oficial de la Generalitat Valenciana.  
València, 30 de juliol de 1996  
El president de la Generalitat Valenciana,  
EDUARDO ZAPLANA HERNáNDEZ-SORO  
La consellera de Cultura, Educació i Ciència  
MARCELA MIRó PÉREZ


Còpia Permalink ELI